open-index/open-wikipedia-markdown huggingface dataset:
ব্রততী বন্দ্যোপাধ্যায়

**ব্রততী বন্দ্যোপাধ্যায়** ‍বা **ব্রততী ব্যানার্জী** বাংলা ভাষার একজন বিশিষ্ট আবৃত্তিকার ও বাচিক শিল্পী।

তিনি *সারথি* নামে একটি বাঙ্গালী গ্র্রুপের সদস্য। তিনি রবীন্দ্রনাথ ঠাকুর, কাজী নজরুল ইসলাম, সুকুমার রায় এবং শঙ্খ ঘোষের কবিতা আবৃত্তির জন্য বিশেষভাবে পরিচিত। তিনি কলকাতায় আবৃত্তি প্রশিক্ষণ কেন্দ্র *কাব্যায়ন* এবং সংস্কৃতি ও চারুকলা চর্চার জন্য *ব্রততী পরম্পরা*-র প্রতিষ্ঠাতা।

## প্রাথমিক জীবন
ব্রততী বন্দ্যোপাধ্যায় কলকাতার একটি শহরতলী হৃদয়পুরে মঞ্জুল কুমার বন্দ্যোপাধ্যায় এবং মায়া বন্দ্যোপাধ্যায়ের পরিরারে জন্মগ্রহণ করেন। ব্রততী কলকাতার বেথুন কলেজিয়েট বিদ্যালয়ে তার শিক্ষাজীবন শুরু করেন। কলকাতা বিশ্ববিদ্যালয় হতে তিনি অর্থনীতির উপর ১ম শ্রেণীতে স্নাতোকত্তর ডিগ্রী অর্জন করেন।

## কাজ

### অ্যালবাম
 চিরসখা

 *হিপ হিপ হুররে*

 ফাগুন হাওয়া

 প্রেমের বাদল নামিলো

 ব্রততী বন্দ্যোপাধ্যায় কবিতা সংগ্রহ  (খন্ড:০১-০৬)

 আমি সেই মেয়ে

তোমার আধাঁর তোমার আলো

### চলচ্চিত্রের তালিকা
* রঙ্গীন গৌধূলী (২০০৯, অভিনেত্রী হিসেবে))

## তথ্যসূত্র

## বহিঃসংযোগ
* 

বিষয়শ্রেণী:বাচিক শিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
বিষয়শ্রেণী:বাঙালি ব্যক্তি
বিষয়শ্রেণী:আবৃত্তিকার
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

**১৮৭৬-৭৭ মৌসুমে অস্ট্রেলিয়া ও নিউজিল্যান্ড সফরটি** একসময় উপনিবেশগুলোয় আরও একটি পেশাদার প্রথম-শ্রেণীর ক্রিকেট সফর হিসেবে বিবেচনা করা হতো যা পূর্বেকার সময়ে অনুষ্ঠিত একই ধরনের সফর ছিল। কিন্তু কালক্রমে এ সফরটি স্মারকসূচক বিশ্বের প্রথম টেস্ট খেলা হিসেবে শ্রেণীকৃত হয় ও ইংল্যান্ড ক্রিকেট দলের অস্ট্রেলিয়া সফররূপে পরিচিতি পায়। ইংরেজ দলটিকে কখনো কখনো জেমস লিলিহোয়াইট একাদশরূপে পরিচিতি ঘটানো হয়ে থাকে। দলটি সর্বমোট ২৩ খেলায় অংশ নেয়। কিন্তু মাত্র তিনটি প্রথম-শ্রেণীর ক্রিকেট খেলার মর্যাদা পায়। তন্মধ্যে, দু’টিই ছিল টেস্ট খেলা।

প্রথম খেলাটি ১৬ নভেম্বর, ১৮৭৬ তারিখে অ্যাডিলেড ওভালে ও সর্বশেষ খেলাটি একই মাঠে ১৪ এপ্রিল, ১৮৭৭ তারিখে অনুষ্ঠিত হয়। জানুয়ারি থেকে মার্চের মধ্যে অস্ট্রেলিয়ায় পনেরটি ও নিউজিল্যান্ডে বাদ-বাকী আটটি খেলা অনুষ্ঠিত হয়।

ফ্রেড গ্রেসের পরিচালনায় আরেকটি বিদ্রোহী দলের সফর আয়োজনের চেষ্টা করা হলেও তা বাতিল করা হয়ে যায়। অস্ট্রেলীয় উপনিবেশগুলোয় সেরা খেলোয়াড়গণ জেমস লিলিহোয়াইটের নেতৃত্বাধীন দলের বিপক্ষ দুই খেলায় অংশ নেন। বৈশ্বিকভাবে পরিচিতি পাওয়া অস্ট্রেলিয়ার সেরা ফাস্ট বোলার ফ্রেড স্পফোর্থ বিতর্কিতভাবে প্রথম খেলা থেকে নিজেকে গুটিয়ে নেন। এর কারণ ছিল উইকেট-রক্ষক বিলি মারডকের দলে অনুপস্থিতি। ১৫ মার্চ, ১৮৭৭ থেকে শুরু হওয়া দুই খেলায় উভয় দল অংশ নেয় যা পরবর্তীকালে টেস্ট খেলারূপে আখ্যায়িত হয়। সিরিজটি ১-১ ব্যবধানে ড্র হয়।

টেস্ট ক্রিকেটের উৎপত্তি সম্পর্কে আরও বিস্তারিতভাবে জানার জন্য প্রথম টেস্ট সফর - ১৮৭৬/৭৭ দেখুন। যদিও উভয় খেলাই টেস্টের মর্যাদা পায়; তবুও সিরিজটি ১৮৮২ সাল থেকে শুরু হওয়া অ্যাশেজ সিরিজের অংশ ছিল না।

## দলীয় সদস্য

## খেলা
### প্রথম টেস্ট

### দ্বিতীয় টেস্ট

## রেকর্ড

### ব্যক্তিগত রেকর্ড

### দলগত রেকর্ড

### অন্যান্য রেকর্ড
* আলফ্রেড শ টেস্ট ক্রিকেটে প্রথম বল ডেলিভারী করেন।
* চার্লস ব্যানারম্যান টেস্ট ক্রিকেটে প্রথম বল মোকাবেলা করেন।
* চার্লস ব্যানারম্যান টেস্ট ক্রিকেটে প্রথম রান সংগ্রহ করেন।
* চার্লস ব্যানারম্যান টেস্ট ক্রিকেটে প্রথম শতরান করেন।
* চার্লস ব্যানারম্যান দলীয় রানের ৬৯.৬% রান সংগ্রহ করেন যা অদ্যাবধি বিশ্বরেকর্ডরূপে অক্ষুণ্ন রয়েছে।
* অ্যালেন হিল টেস্ট ক্রিকেটে প্রথম উইকেট সংগ্রহ করেন।
* অ্যালেন হিল টেস্ট ক্রিকেটে প্রথম ক্যাচ নেন।
* বিলি মিডউইন্টার টেস্ট ক্রিকেটে প্রথম পাঁচ-উইকেট লাভ করেন।
* প্রথম অস্ট্রেলীয় হিসেবে বিলি মিডউইন্টার টেস্ট ক্রিকেটে পাঁচ-উইকেট লাভ করেন।
* জ্যাক ব্ল্যাকহাম টেস্ট ক্রিকেটে উইকেট-রক্ষক হিসেবে প্রথম ক্যাচ নেন।
* জ্যাক ব্ল্যাকহাম টেস্ট ক্রিকেটে প্রথম স্ট্যাম্পিং করেন।
* প্রথম ইংরেজ হিসেবে আলফ্রেড শ টেস্ট ক্রিকেটে পাঁচ-উইকেট লাভ করেন।
* প্রথম দল হিসেবে অস্ট্রেলিয়া টেস্ট খেলায় বিজয়ী হয়।

## তথ্যসূত্র

## বহিঃসংযোগ
* ''ক্রিকেটআর্কাইভে'' – সফরের বিস্তারিত বিবরণ, পুণরুদ্ধার: ২৪ মে, ২০১৪।

বিষয়শ্রেণী:১৮৭৬-এ অস্ট্রেলীয় ক্রিকেট
বিষয়শ্রেণী:১৮৭৬-এ ইংরেজ ক্রিকেট
বিষয়শ্রেণী:১৮৭৭-এ অস্ট্রেলীয় ক্রিকেট
বিষয়শ্রেণী:১৮৭৭-এ ইংরেজ ক্রিকেট
বিষয়শ্রেণী:১৮৭৭-এ নিউজিল্যান্ডীয় ক্রিকেট
বিষয়শ্রেণী:১৮৫০-৫১ থেকে ১৮৮৯-৯০ সময়কালীন অস্ট্রেলীয় ক্রিকেট মৌসুম
বিষয়শ্রেণী:১৮৪৪ থেকে ১৮৮৮ পর্যন্ত আন্তর্জাতিক ক্রিকেট প্রতিযোগিতা
বিষয়শ্রেণী:১৮৬৩-৬৪ থেকে ১৮৮৯-৯০ সময়কালীন নিউজিল্যান্ডীয় ক্রিকেট মৌসুম
বিষয়শ্রেণী:ইংল্যান্ড ক্রিকেট দলের অস্ট্রেলিয়া সফর
বিষয়শ্রেণী:ইংল্যান্ড ক্রিকেট দলের নিউজিল্যান্ড সফর
বিষয়শ্রেণী:১৮৭৭-এ ক্রীড়া
কাজী সব্যসাচী

**কাজী সব্যসাচী** ( ৯ অক্টোবর ১৯২৮ - ২ মার্চ ১৯৭৯) ছিলেন একজন বাঙালি আবৃত্তিকার। তিনি বিদ্রোহী কবি কাজী নজরুল ইসলামের জ্যেষ্ঠ পুত্র। তার অনুজ কাজী অনিরুদ্ধ ছিলেন খ্যাতনামা গিটারবাদক।

বিংশ শতাব্দির ষাট ও সত্তরের দশকে সব্যসাচী আবৃত্তিকার হিসেবে জনপ্রিয় হয়ে উঠেন। ১৯৬৬ সালে তিনি বিদ্রোহী কবিতাটি, কাজী নজরুল ইসলামের একটি বিখ্যাত কবিতা, প্রথমবারের মত রেকর্ড করেন। তার আবৃত্তির উল্লেখযোগ্য অন্যান্য কবিতা হল:
* *আমার কৈফিয়ৎ*
* *ছন্নছাড়া*
* *যদি বাঁশি আর না বাজে*

অনিরুদ্ধ দীর্ঘকাল আকাশবাণী কলকাতা কেন্দ্রের সঙ্গে যুক্ত ছিলেন। রবীন্দ্র নৃত্যনাট্যের রেকর্ডে তিনি ধারাভাষ্য দিয়েছেন।

## উত্তরাধিকার
২০১৬ সালে সব্যসাচী স্মরণে তার পরিবার “কাজী সব্যসাচী স্মৃতি পুরস্কার” চালু করে। প্রতি বছর এই পুরস্কার বাংলাদেশ এবং ভারত-এর দুইজন আবৃত্তিকারকে প্রদান করা হয়ে থাকে।
## কাজী সব্যসাচী স্মৃতি পুরস্কার
**কাজী সব্যসাচী স্মৃতি পুরস্কার** হল কাজী সব্যসাচীর স্মরণে প্রবর্তিত একটি সাহিত্য পুরস্কার যা ২০১৬ সাল থেকে প্রতিবছর প্রদান করা হয়। এই পুরস্কারটি কাজী সব্যসাচীর পরিবার কর্তৃক প্রদান করা হয়।

প্রতি বছর বাংলাদেশ ও ভারত থেকে দু'জন আবৃত্তিকারকে এক লক্ষ করে টাকা, ক্রেস্ট, উত্তরীয় ও সনদ প্রদান করা হয়।

এপর্যন্ত ২০১৬ সালে সৌমিত্র চট্টোপাধ্যায় এবং কাজী আরিফকে এ পুরস্কার প্রদান করা হয়েছে।

## তথ্যসূত্র

বিষয়শ্রেণী:১৯৭৯-এ মৃত্যু
বিষয়শ্রেণী:কাজী নজরুল ইসলাম
বিষয়শ্রেণী:বাংলাদেশী আবৃত্তিকার
বিষয়শ্রেণী:বাংলাদেশী শিল্পী
বিষয়শ্রেণী:পশ্চিম বর্ধমান জেলার ব্যক্তি
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:১৯২৮-এ জন্ম
দ্য রাইজ অব ইসলাম এণ্ড দ্য বেঙ্গল ফ্রন্টিয়ার

***দ্য রাইজ অব ইসলাম এণ্ড দ্য বেঙ্গল ফ্রন্টিয়ার*** ইংরেজি ভাষায় লিখিত একটি গুরুত্বপূর্ণ ইতিহাস গ্রন্থ যাতে ভারতবর্ষের বঙ্গে ইসলামের আবির্ভাব এবং বিস্তার সম্পর্কে বিশদ আলোকপাত করা হয়েছে এবং, বিশেষ করে, এর কারণ তালাশ করা হয়েছে। এই গ্রন্থটির রচয়িতা প্রসিদ্ধ মার্কিন ইতিহাসবিদ রিচার্ড ম্যাক্সওয়েল ইটন।

## প্রকাশনা তথ্য
শক্ত মলাটের  *দ্য রাইজ অব ইসলাম এণ্ড দ্য বেঙ্গল ফ্রন্টিয়ার* গ্রন্থটি মার্কিন যুক্তরাষ্ট্রের ইউনিভার্সিটি অব ক্যালিফর্ণয়া প্রেস (বার্কলে) কর্তৃক ১৯৯৩ খ্রিষ্টাব্দে প্রথম প্রকাশিত। জুলাই ১৯৯৬ এ প্রকাশিত পেপারব্যাক সংস্করণের (ISBN 9780520205079) পৃষ্ঠা সংখ্যা ৩৮৮।

## কাঠামো
এই গ্রন্থে দুই খণ্ডে ১১টি অধ্যায় রয়েছে। প্রথম খণ্ডে `সুলতানদের রাজত্বে বঙ্গ' এই শিরোনামের অধীনে ৫টি এবং দ্বিতীয় খণ্ডে `মুঘলদের আমলে বঙ্গ' শিরোনামের অধীনে ৬টি অধ্যায় রয়েছে। গ্রন্থশেষে কিছু টাকশাল শহর ও বঙ্গের প্রধান শাসকদের (1204-1757) তালিকা, গ্রন্থপঞ্জি ইত্যাদি সংযোজন করা হয়েছে। গ্রন্থের শুরুতে রয়েছে লেখক রচিত একটি ভূমিকা। 

## বিষয়বস্তু
এই মূল্যবান ইতিহাসগ্রন্থের বিষয়বস্তু বাংলায় ইসলামের প্রবর্তন ও ক্রমবিকাশ। বিশেষ করে ১২০৪ খ্রিষ্টাব্দ থেকে ১৭৬০  খ্রিষ্টাব্দ পর্যন্ত কালপরিধিতে ইসলামের অপ্রতিরোধ্য গ্রহণযোগ্যতার কারণ অন্বেষণ করেছেন রিচার্ড ইটন। ভারতবর্ষের দক্ষিণের এই এলাকাই ইসলামকে দ্রুত এবং ব্যাপকারে গ্রহণ করেছে। তবে শুরুতে বঙ্গের আদি সামাজিক, অর্থনৈতিক ও রাজনৈতিক অবস্থার বর্ণনা দিয়েছেন ইটন সাহেব। গুরুত্বের সঙ্গে ব্যাখ্যা করেছেন কেন, কোন পরিস্তিতিতে মানুষ তার ধর্ম বদল করে। বিবিধ নৃতাত্ত্বিক, পুরাতাত্ত্বিক, সাংস্কৃতিক প্রমাণ, গান, কবিতা, লোককাহিনী ও কথ্য ইতিহাস তিনি বিশ্লেষণ করেছেন যার মধ্য দিয়ে ভারতীয় সভ্যতা ও ইসলামের মধ্যে দীর্ঘ মিথস্ত্রিয়ার একটি তুলনারহিত বয়ান ফুটে উঠেছে। তিনি ব্যাখ্যা করেছেন কীভাবে ইসলামের সীমানা ক্রমশঃ এবং দ্রুত সম্প্রসারিত হয়েছে। 

## তথ্যসূত্র


## বহিঃসংযোগ
* দ্য রাইজ অব ইসলাম এণ্ড দ্য বেঙ্গল ফ্রন্টিয়ার গ্রন্থের প্রতিলিপি
* গ্রন্থের বিষয়সূচী
* জার্ণাল অব ইসলামিক স্টাডিস-এ গ্রন্থালোচনা, ১৯৯৬, পৃ.১১৩-১১৫

বিষয়শ্রেণী:ইংরেজি ভাষার বই
বিষয়শ্রেণী:ভারতের ইতিহাস
বিষয়শ্রেণী:বাংলার ইতিহাস
বিষয়শ্রেণী:ইসলামের ইতিহাস
ফারাক্কা বন্দর

**ফারাক্কা বন্দর** বা *ফারাক্কা ফ্লোটিং টার্মিনাল* হল পশ্চিমবঙ্গের একটি অন্যতম অভ্যন্তরীণ জলপথে অবস্থিত নদীবন্দর। এই নদী বন্দরটি ছোট নদী বন্দর।এটি মুর্শিদাবাদ জেলার ফারাক্কা শহরের কাছে অবস্থিত। এই বন্দরের দ্বারা প্রধানত কয়লা আনা হয় ইন্দোনেশিয়া থেকে। প্রথমে বড় জাহাজে করে কয়লা আনা হয় হলদিয়ার কাছে। এরপর বার্জে সেই কয়লা পরিবহন করে *ফারাক্কা বন্দরে* আনা হয়। এই বন্দর প্রতি বছর ৩ লক্ষ টন বা ০.৩ মিলিয়ন টন পণ্য পরিবহন করে। বন্দরটির জলের গভীরতা প্রায় । বর্তমানে বাংলাদেশ ও ভারতের নদীতে নৌপরিবহনের চুক্তি অনুযায়ী বাংলাদেশ ফারাক্কা বন্দর ব্যবহারের অনুমতি পেয়েছে।

## টার্মিনাল
thumb|right|ফারাক্কা বন্দরে কয়ালা পরিবহনের মানচিত্র
ফারাক্কা বন্দরে নির্মিত ফ্লোটিং টার্মিনালটি ৪৮০০ বর্গমিটার আয়তন বিশিষ্ট। এটি কয়লা পরিবহনের জন্য নির্মিত হয়েছে। ফারাক্কার টার্মিনালটি *ফিডার ক্যানাল* এ নির্মাণ করা হয়েছে। এই টার্মিনালটি নির্মাণ করেছে আভ্যন্তরীণ জলপথ পরিবহন সংস্থা। এই টার্মিনাল বা বন্দরে কয়লা পরিবহন করে জিন্দাল  গোষ্ঠি। এখানে ১৫০ টন ক্ষমতার ছোট জহাজ বা বার্জ কয়লা নিয়ে নৌঙর করে।

তবে বন্দরের টার্মিনালটি ১৫০০ থেকে ২০০০ টন ডিডব্লিউটি ক্ষমতার জাহাজ নৌঙর জন্য উপযোগি। মনে করা হচ্ছে জলপথটির নাব্যতা সারা বছর থাকলে বন্দরটির পণ্য পরিবহন দ্রুত বৃদ্ধি পাবে। বন্দরটি ও জাতীয় জলপথ ১ সম্পূর্ণ রূপে চালু হলে এই বন্দর দ্বারা ৯ মিলিয়ন টন কয়লা পরিবহনের পরিকল্পনা রয়েছে।

## সমস্যা
বন্দরটির সবচেয়ে বড় সমস্যা হল ফিডার ক্যানালের ন্যাবত্য হ্রাস বর্তমমানে ভাগীরতী নদীতেও নব্যতা সমস্যা দেখা যাচ্ছে। শুখা মরশুমে নদী ও ক্যানালের গভীরতা আরও কমে। ফলে ব্যয়বাহুল্য ড্রেজিং করার প্রয়োজন হয়। বর্তমানে জাতীয় জলপথ ১ কর্তৃপক্ষ হলদিয়া থেকে ফারাক্কা পর্যন্ত জলপথের গভীরতা  রাক্ষার চেষ্টা করছে।

## আরও দেখুন
* সাহেবগঞ্জ বন্দর
* ফারাক্কা বাঁধ
* ফারাক্কা
* মুর্শিদাবাদ

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বন্দর
বিষয়শ্রেণী:ভারতের বন্দর
স্ট্যান্ডার্ড চার্টার্ড

**স্ট্যাডার্ড চার্টার্ড পিএলসি**  একটি ব্রিটিশ বহুজাতিক ব্যাংকিং এবং আর্থিক প্রতিষ্ঠান যার হেডকোয়ার্টাস লন্ডনে অবস্থিত। এটি ৭০টি দেশে ১,২০০ টি শাখা এবং  আউটলেট (এদের মধ্যে সাবসিডিয়ারি,সহযোগী এবং যৌথ মূলধনী সহ)এবং ৮৭,০০০ হাজার কর্মী রয়েছে।ব্যাংকটি কনজ্যুমার, কর্পোরেট এবং প্রাতিষ্ঠানিক সেবা  দিয়ে বিশ্বব্যাপি অবস্থান করছে। ব্যাংকটি যুক্তরাজ্য ভিত্তিক হওয়া সত্বেও এটি সেখানে রিটেইল ব্যাংকিং করে না এবং এর ৯০% মুনাফা আসে এশিয়া,আফ্রিকা এবং মধ্যপ্রাচ্য থেকে।

লন্ডন স্টক এক্সচেঞ্জে স্ট্যার্ডাড চার্টার্ড প্রাথমিক তালিকাভুক্ত রয়েছে এবং এটি এফটি ১০০ সূচকে রয়েছে। জানুয়ারি ২০,২০১৬-এর হিসেবে প্রতিষ্ঠানটির বাজার মূলধন প্রায় £১৫ বিলিয়ন ইউরো। যেকোনো কোম্পানির ধরনে লন্ডন স্টক এক্সচেঞ্জে প্রাথমিক তালিকাভুক্ত কোম্পানির মধ্যে ২৮ তম।  হংকং স্টক এক্সচেঞ্জ এবং ন্যাশনাল স্টক এক্সচেঞ্জ অফ ইন্ডিয়া এর শেয়ারে বাজারেও এটির তালিকাভুক্তি রয়েছে। প্রতিষ্ঠানটির  সবচেয়ে বড় শেয়ারহোল্ডার সিঙ্গাপুরের রাষ্ট্রায়ত্ব কোম্পানি টিমাসেক হোল্ডিংস।

## ইতিহাস
স্ট্যান্ডার্ড চার্টার্ড ব্যাংক ১৮৫৩ সালে রাণী ভিক্টোরিয়ার আদেশানুসারে প্রতিষ্ঠিত হয়। চার্টার্ড মুম্বাই, কোলকাতা এবং সাংহাইতে ১৮৫৮ সালে তাদের ১ম শাখা স্থাপন করে। এবং ১৮৫৯ সালে এটি সিংগাপুর ও হংকং এ বিস্তৃতি লাভ করে। এটির প্রথম মুদ্রা "হংকং ডলার" ১৮৬২ সালে প্রকাশিত হয়।

## নামকরণ
স্ট্যান্ডার্ড চার্টার্ড নামটি এসেছে ১৯৬৯ সালে দুইটি ব্যাংকের একত্রিত করনের মাধ্যমে। চার্টার্ড শব্দটি এসেছে চার্টার্ড ব্যাংক অফ ইন্ডিয়া,অস্ট্রেলিয়া ও চীন থেকে এবং  স্ট্যান্ডার্ড এসেছে স্ট্যান্ডার্ড ব্যাংক অফ ব্রিটিশ সাউথ আফ্রিকা নাম থেকে। শব্দ দুটি মিলে এটি এখন স্ট্যান্ডার্ড চার্টার্ড ব্যাংক নামে পরিচিত।

## স্পন্সরশীপ
২০০৯-এ ব্যাংকটি ঘোষণা দেয়  জুলাই ২০১০ থেকে ২০১৩-১৪ ফুটবল মৌসুমে এটি লিভারপুল ফুটবল ক্লাব এর প্রধান স্পন্সর হয়েছে।  এই চুক্তিটি ছিল £৮০ মিলিয়ন ইউরোর। ২০১৫-২০১৯ পর্যন্ত ও একটি চুক্তি হয়েছে।

## তথ্যসূত্র

## বহিঃসংযোগ
 
*স্ট্যার্ডাড চার্টার্ড

 

বিষয়শ্রেণী:আর্থিক প্রতিষ্ঠান
বিষয়শ্রেণী:লন্ডন স্টক এক্সচেঞ্জে তালিকাভুক্ত কোম্পানি
বিষয়শ্রেণী:যুক্তরাজ্যের ব্যাংক
বিষয়শ্রেণী:১৯৬৯-এ প্রতিষ্ঠিত ব্যাংক
বিষয়শ্রেণী:ব্রিটিশ মার্কা
বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি
লিওন রাসেল

**লিওন রাসেল** (এপ্রিল ২, ১৯৪২-নভেম্বর ১৩, ২০১৬) ছিলেন একজন জনপ্রিয় মার্কিন গায়ক ও গীতিকার। তিনি ১৯৭১ সালে দ্য কনসার্ট ফর বাংলাদেশে গান পরিবেশন করেছিলেন। ২০১১ সালে রক অ্যান্ড রোল হল অফ ফেম এ স্থান পান। ৬০ বছরের কর্মজীবনে তিনি অনেকগুলো বেস্ট সেলিং পপ গান উপহার দিয়েছেন।

ইতিহাসের সবচেয়ে সফল মিউজিসিয়ানদের একজন হিসেবে তাকে গন্য করা হয় এবং ভ্রাম্যমাণ মিউজিসিয়ান হিসেবে হল অব ফেমের শিল্পীর সাথে তিনি সাথে সঙ্গীত পরিবেশন করেছেন। তিনি মোট ৩৩ টি অ্যালবাম ও প্রায় ৪৩০ টি গান রেকর্ড করেন।

## তথ্যসূত্র

বিষয়শ্রেণী:ইংরেজ সঙ্গীতশিল্পী
বিষয়শ্রেণী:১৯৪২-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:মার্কিন সঙ্গীতশিল্পী
বিষয়শ্রেণী:মার্কিন পুরুষ গিটারবাদক
বিষয়শ্রেণী:মার্কিন রক কণ্ঠশিল্পী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:মার্কিন রক গিটারবাদক
বিষয়শ্রেণী:২০শ শতাব্দীর মার্কিন গিটারবাদক
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন সঙ্গীতশিল্পী
বিষয়শ্রেণী:মার্কিন রক গীতিকার
পিঁপড়া পাখি

**'এন্টবার্ড** (পিঁপড়া পাখি) মধ্য ও দক্ষিণ আমেরিকায়, মেক্সিকো থেকে আর্জেন্টিনা পর্যন্ত পাওয়া যায়। ২০০ রকমের এন্টবার্ড পাওয়া যারা যারা বিভিন্ন নামে পরিচিত যেমন এন্টশ্রাইকস, এন্টরেনস, এন্টভাইরিয়োস, ফায়ার আইস, বেয়ার আইস এবং বুশ বার্ডস।

## বিস্তার এবন বাসস্থান
এন্টবার্ডদের প্রধানত নিওট্রপিক্যাল অঞ্চলে দেখতে পাওয়া যায়। সামান্য কিছু প্রজাতি  দক্ষিণ মেক্সিকো এবং উত্তর আর্জেন্টিনায় পাওয়া যায়। ব্যারড এন্টশ্রাইকের মত কিছু প্রজাতি দক্ষিণ ও মধ্য আমেরিকায় পাওয়া যায় এবং এশ-থ্রোটেড এন্টরেন এর মত প্রজাতি খুব বেশি বিস্তৃত নয়।

এন্টবার্ড রা প্রধানত রেইনফরেন্টস সংলগ্ন আর্দ্র নিম্নভুমির কাছাকাছি বাস করে। সব থেকে বেশি সংখ্যক পিপড়া পাখির প্রজাতি পাওয়া যায় **আমাজন বেসিনে**। ব্রাজিল, কলাম্বিয়া, বলিভিয়া এবং পেরু সংলগ্ন একটি নির্দিষ্ট অংশে ৪৫ জাতের পিপড়া পাখির সন্ধান পাওয়া গেছে। মেক্সিকোতে শুধু মাত্র ৭ প্রজাতির পিপড়া পাখি পাওয়া যায়।

## স্বভাব
পিপড়া পাখি দিবাচর, তারা খাবার খাওয়া, ডিম পাড়া, ওড়া সবই দিনের বেলায় করে। অনেক পিপড়া পাখি প্রজাতি সূর্যের আলো প্রবেশে বাধা পায় এরকম জংগলের মধ্যে প্রবেশ করে না। পিপড়া পাখিরা পিঁপড়া শিকারের সময়ে ডানার সাহায্যে ঝেড়ে নেয়। ধারণা করা হয় পালকের পরজীবি ঝেড়ে ফেলতে এবং খাবার থেকে বিস্বাদ পদার্থ সরিয়ে ফেলতে এরকম করে থাকে।

## তথ্যসূত্র

## বহিঃসংযোগ

* পিঁপড়া পাখির ভিডিও ও ছবি ইন্টারনেট বার্ডস কালেকশান
* Xeno-Canto: পিঁপড়া পাখির ডাক

বিষয়শ্রেণী:দক্ষিণ আমেরিকার পাখি
বিষয়শ্রেণী:টাইরানি
ওমেন্স রয়্যাল নেভাল সার্ভিস

**নারীদের রাজকীয় নৌবাহিনী সেবা** (**ওমেন্স রয়্যাল নেভাল সার্ভিস**, সংক্ষেপে **ডব্লিউআরএনএস**, যেটাকে **রেন্স** হিসেবে উচ্চারণ করা হয়) ব্রিটিশ নৌবাহিনীর নারী শাখা ছিল। এটি প্রথম বিশ্বযুদ্ধের সময় ১৯১৭ সালে তৈরী করা হয়, দুই বছর পর এটি ভেঙ্গে দেওয়া হলেও ১৯৩৯ সালে দ্বিতীয় বিশ্বযুদ্ধের শুরু হওয়ার সময় পুনরায় তৈরী করা হয়, ১৯৯৩ সালে এটিকে মূলধারার নৌবাহিনীর সাথে যুক্ত করা হয়। নারীদের রাজকীয় নৌবাহিনী সেবাতে ছিল পাচক, করণিক, ওয়্যারলেস টেলিগ্রাফিস্ট, রাডার প্লটার, ওয়েপোন্স এ্যানালিস্ট, রেঞ্জ এ্যাসেসর, ইলেক্ট্রিশিয়ান এবং এয়ার মেকানিক অর্থাৎ নন-কমব্যাট (অযুদ্ধ) এবং কমব্যাট সাপোর্ট (যুদ্ধ সমর্থন বা সাহায্য) ডিউটি (দায়িত্ব) পালন করাই ছিল নারীদের রাজকীয় নৌবাহিনী সেবার (ডব্লিউআরএনএস, রেন্স) কাজ।

## ইতিহাস
থাম্ব|300px|দ্বিতীয় বিশ্বযুদ্ধ চলাকালীন সময় দুজন 'রেন' এর কাজ
প্রথম বিশ্বযুদ্ধের সময় এই ডব্লিউআরএনএস (রেন্স) গড়ে ওঠে। ১৯১৮ সালের ১০ অক্টোবর ১৯ বছর বয়সী 'জোসেফিন কার' ছিলেন প্রথম 'রেন' (এ বাহিনীর সদস্যদের রেন বলা হত) যিনি যুদ্ধক্ষেত্রে মারা যান যখন তার কর্মস্থল জাহাজ 'আরএমএস লেইন্সটার'কে টর্পেডো মারা হয়। প্রথম বিশ্বযুদ্ধের শেষ পর্যায়ে রেন্সের সদস্যসংখ্যা ছিল ৫,৫০০ জন যাদের মধ্যে ৫০০ জন কর্মকর্তা ছিলেন।

১৯৩৯ সালে দ্বিতীয় বিশ্বযুদ্ধের সময় রেন্স পুনরায় জেগে ওঠে। ১৯৪৪ সালে দেখা যায় যে এটার ৭৫,০০০ নারী সদস্য আছে। যুদ্ধ শেষে ১০০ নারীর মৃত্যুর খবর পাওয়া যায়। চাকরির নিয়োগ বিজ্ঞাপনে শ্লোগান দেওয়া থাকত যে, 'নারীরা রেন্সে যোগ দিন, পুরুষদেরকে যুদ্ধ করতে দিন', যেহেতু রেন্সের কাজ সম্মুখ সমরে জড়ানো ছিলনা।

১৯৯৩ সালে রেন্সকে ব্রিটিশ নৌবাহিনীর পুরুষ সদস্যদের সঙ্গে মিশিয়ে দেওয়া হয়।

১৯৯০ এর অক্টোবরে 'উপসাগরীয় যুদ্ধ' চলাকালীম সময় ব্রিটিশ নৌবাহিনীর সবসময় পুরুষবহনকারী জাহাজ 'এইচএমএস ব্রিলিয়ান্ট' এ প্রথমবারের মত নারী সদস্য ঢুকানো হয়।

১৯৯৩ এর আগে ব্রিটিশ নৌবাহিনীর সকল নারী সদস্য এই ডব্লিউআরএনএস (রেন্স) এর সদস্য ছিলেন তবে সেবিকারা (নার্স) বাদে কারণ তারা ছিলেন 'কুইন আলেকজান্দ্রা'স রয়্যাল নেভাল নার্সিং সার্ভিস' (রাণী আলেকজান্দ্রার রাজকীয় নৌবাহিনী সেবিকা শাখা) এবং এখনও (২০১৬) তারা এটাতেই ঢোকেন।

## তথ্যসূত্র

## আরও পড়ুন
* 
* Heath, Nick, Hacking the Nazis: The secret story of the women who broke Hitler's codes, TechRepublic, March 27, 2015

**স্মৃতি কথা**

* 
* 

## বহিঃসংযোগ

* প্রথম বিশ্বযুদ্ধে যারা রেন্সের সদস্য ছিলেন তাদের তালিকা
* রেন্সের চাকরী নিয়োগ বিজ্ঞপ্তি
* রেন্সের চাকরী নিয়োগ বিজ্ঞপ্তি ২
* আজকের ব্রিটিশ নৌবাহিনীতে নারী Archived Page
* এ্যাসোসিয়েশন অব রেন্স

বিষয়শ্রেণী:বাহিনী
বিষয়শ্রেণী:নারী
বিষয়শ্রেণী:রাজকীয় নৌবাহিনী
ওমেন্স রয়্যাল এয়ার ফোর্স

থাম্ব|প্রথম বিশ্বযুদ্ধচলাকালীন সময় ডব্লিউআরএএফের সদস্যবহনকারী একটি সামরিক লরি
**নারীদের রাজকীয় বিমান বাহিনী** (**ওমেন্স রয়্যাল এয়ার ফোর্স** বা সংক্ষেপে **ডব্লিউআরএএফ**) ব্রিটিশ বিমান বাহিনীর নারী শাখা ছিল। এটির অস্তিত্ব ছিল দুটি পর্যায়ে, একটি ১৯১৮ থেকে ১৯২০ পর্যন্ত আরেকটি ১৯৪৯ সাল থেকে ১৯৯৪ পর্যন্ত।

প্রথম 'নারীদের রাজকীয় বিমান বাহিনী' ছিল ব্রিটিশ বিমান বাহিনীর একটি সাহায্যকারী বাহিনী যেটি প্রতিষ্ঠা করা হয়েছিল ১৯১৮ এ। নারীদের রাজকীয় বিমান বাহিনী প্রতিষ্ঠার মূল উদ্দেশ্য ছিল প্রথম বিশ্বযুদ্ধে বিমান বাহিনীকে মেকানিক প্রদান করা, আর পুরুষদেরকে শুধু কমব্যাটে (যুদ্ধে) মনোযোগ দেওয়ানো। যদিও এই সংগঠনটিতে অনেক নারী ঢুকেছিল, এবং নারীরা স্বেচ্ছায় গাড়ি চালক, মেকানিক ও যুদ্ধের অন্যান্য চাহিদা মেটাচ্ছিল। প্রথম নারীদের রাজকীয় বিমান বাহিনী ১৯২০ সালে ভেঙ্গে দেওয়া হয়। প্রথম বিশ্বযুদ্ধের বেঁচে যাওয়া নারীদের রাজকীয় বিমান বাহিনীর সদস্য 'গ্লেডিস পাওয়ার্স' ২০০৮ সালে মারা যান এবং 'ফ্লোরেন্স গ্রীন্স' ২০১২ সালে মারা যান।

১৯৪৯ সালের ১ ফেব্রুয়ারি নামটি পুনরায় ফিরিয়ে আনা হয় (নারীদের রাজকীয় বিমান বাহিনী নামটি) 'নারীদের সাহায্যকারী বিমান বাহিনী' সংগঠনটির ক্ষেত্রে যেটি ১৯৩৯ সালে প্রতিষ্ঠিত হয়েছিল। নারীদের রাজকীয় বিমান বাহিনী এবং ব্রিটিশ বিমান বাহিনী বহু দশক পরে কাছে আসা শুরু করে, নারীদের জন্য অনেক ট্রেড উন্মুক্ত হতে শুরু করে, এবং দুটি বাহিনী আনুষ্ঠানিকভাবে মিলে যায় ১৯৯৪ সালে, এভাবে ব্রিটিশ সামরিক বাহিনীতে নারীদের পূর্ণ সংযুক্তি নিশ্চিত হয় এবং নারীদের রাজকীয় বিমান বাহিনী গলে যায়।

## তথ্যসূত্র

## বহিঃসংযোগ

* Search and download Service records of women who joined the WRAF, 1914-1919 from The National Archives.

বিষয়শ্রেণী:বাহিনী
বিষয়শ্রেণী:নারী
বিষয়শ্রেণী:লিঙ্গ বিভাজন
বিষয়শ্রেণী:যুক্তরাজ্য ভিত্তিক নারী সংগঠন
ভারতীয় ২০০০ টাকার নোট

২০১৬ সালে সর্বপ্রথম ভারতে ২০০০ টাকার নোট বাজারে ছাড়া হয়। ভারতীয় রিজার্ভ ব্যাংক ৮ নভেম্বর ২০১৬ তে ১০০০ এবং ৫০০ টাকার নোট বাজার থেকে তুলে নেয় এবং ১০ নভেম্বর ২০১৬ থেকে নতুন ২০০০ টাকার নোট বাজারে ছাড়ে। এটিও আগের মতন গান্ধী সিরিজের নোট। তবে নতুন আকারে এবং নতুন সজ্জায়। 
বর্তমানে বাজারের সবথেকে বড় নোট হল এই ২০০০ টাকার নোট। ১৯৭৮ সালের জানুয়ারি মাসে রিজার্ভ ব্যাংক বাজার থেকে ১০,০০০ টাকার নোট তুলে নেয়। রিজার্ভ ব্যাংকের আনুষ্ঠানিক ঘোষণার অনেক আগেই অক্টোবর ২০১৬ তে মিডিয়া ঘোষণা করে ২০০০ টাকার নোট মাইসরের ছাপা খানায় ছাপা হচ্ছে। ২০২৩ সালের মে মাসে, ভারতীয় রিজার্ভ ব্যাঙ্ক ২০০০ টাকার নোট প্রত্যাহারের সিদ্ধান্ত ঘোষণা করে। তা সত্ত্বেও, নোটগুলো বিহিত মুদ্রা থাকবে এবং ৩০ সেপ্টেম্বর, ২০২৩ পর্যন্ত ব্যাঙ্ক অ্যাকাউন্টে বিনিময় বা জমা করা যাবে।

## সজ্জা
গান্ধী সিরিজের একটি নোটের দৈর্ঘ্য ১৬৬ মিমি এবং প্রস্থ ৬৬ মিমি। বর্ণ ম্যাজেন্টা। আগের মতনই এতে গান্ধির ছবি, অশোক স্তম্ভ এবং গভর্নরের স্বাক্ষর আছে। শারীরিক প্রতিবন্ধিদের জন্য ব্রাইলে পদ্ধতির একটি সুবিধাও রাখা হয়েছে। পিছনের দিকে মঙ্গলযানের ছবি রাখা হয়েছে, যা ভারতের প্রথম আন্তরগ্রহের মধ্যেকার কোন একটি প্রচেষ্টা। এছাড়াও স্বচ্ছ ভারত প্রচেষ্টার লোগোও রাখা হয়েছে।

## আরো দেখুন
* ভারতীয় ৫০০ টাকার নোট
## তথ্যসূত্র

## বহিঃসংযোগ

বিষয়শ্রেণী:ভারতীয় টাকার নোট
বিষয়শ্রেণী:রুপি
গ্রাফটন

**গ্রাফটন** (Grafton) অস্ট্রেলিয়ার নিউ সাউথ ওয়েলস রাজ্যের রাজধানী সিডনির প্রায় ৬৩০ কিলোমিটার উত্তরে  অবস্থিত, কুইন্সল্যান্ড রাজ্যের ব্রিসবেন থেকে ৩৪০ দক্ষিণে এবং তাসমান সাগর উপকূল থেকে প্রায় ৩৫ কিলোমিটার পশ্চিমে অবস্থিত ফেডারেল ও রাজ্য সরকারের একটি প্রশাসনিক শহর। এটা ১৮৫১ সালে প্রতিষ্ঠিত ক্ল্যারেন্স নদী উপত্যকার বাণিজ্যিক একটি গুরুত্তপূর্ন বাণিজ্যিক কেন্দ্র এবং বর্তমানে একটি আকর্ষণীয় পর্যটন নগরী। গ্রাফটনে অনেক ঐতিহাসিক ভবন ও দুপাশে গাছের সারি বদ্ধভাবে জ্যাকারান্ডা গাছ রোপন করা অসঙ্খ্য রাস্তা আছে রয়েছে।

গ্রাফটনকে অস্ট্রেলিয়ার জ্যাকারান্ডা রাজধানী বলা হয়, কেননা, গ্রাফটনের বেশির ভাগ রাস্তার পাশে সারিবদ্ধ ভাবে অসংখ্য জ্যাকারান্ডা  লাগানো আছে। সেপ্টেম্বর-অক্টবর মাসে পুরো গ্রাফটনের রাস্তাগুলো জ্যাকারান্ডা ফুলে ফুলে বেগুনী হয়ে থাকে। এ উপলক্ষে প্রতি বছর এখানে উৎসব জ্যাকারান্ডা ফেস্টিভাল অনুষ্ঠিত হয়। গ্রাফটনের একটি রাস্তার নামও জ্যাকারান্ডার নামে নামকরণ করা হয়েছে-জ্যাকারান্ডা এভিনিউ।

## তথ্যসূত্র

বিষয়শ্রেণী:অস্ট্রেলিয়ার শহর
বিষয়শ্রেণী:অস্ট্রেলিয়ার বাণিজ্যিক শহর
বিষয়শ্রেণী:অস্ট্রেলিয়ার পর্যটন নগরী
বিষয়শ্রেণী:অস্ট্রেলিয়ার উৎসব
বিষয়শ্রেণী:অস্ট্রেলিয়ার জ্যাকারান্ডা রাজধানী
সাদার্ন ক্রস বিশ্ববিদ্যালয়

**সাদার্ন ক্রস বিশ্ববিদ্যালয়** বা সাদার্ন ক্রস ইউনিভার্সিটি () অস্ট্রেলিয়ার একটি সরকারি বিশ্ববিদ্যালয়। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল শিল্পকলা, আদিবাসী অধ্যয়ন, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি প্রদান করা হয়। বিশ্ববিদ্যালয়টি ১৯৯৪ সালে প্রতিষ্ঠিত হয় এবং কফ্স‌ হার্বার, নিউ সাউথ ওয়েল্স এবং গোল্ড কোস্ট, কুইন্সল্যান্ডে এর ক্যাম্পাস রয়েছে। এ বিশ্ববিদ্যালয়ে বিশ্বজুড়ে ৮০টিরও বেশি দেশের শিক্ষার্থী রয়েছে।

## বিশ্ববিদ্যালয়সমূহের পদমর্যাদা
সাদার্ন ক্রস বিশ্ববিদ্যালয় ২০১৬-২০১৬ শিক্ষা বছরে টাইমস হাইয়ার এডুকেশন ওয়ার্ল্ড ইউনিভার্সিটি র‍্যাঙ্কিঙে বিশ্বের শীর্ষ ৫০০ বিশ্ববিদ্যালয়ের মধ্যে স্থান পেয়েছে। শিক্ষায় উচ্চ মানের জন্য সাদার্ন ক্রস বিশ্ববিদ্যালয়কে 'বিশ্বমানের বিশ্ববিদ্যালয়' র‍্যাঙ্কিং করা হয়েছে, ২০১৫ সালে গবেষণায় উৎকর্ষের জন্য ২৪টি গবেষণা ক্ষেত্রে উচ্চ মানের রেট করা হয়, পরপর তৃতীয় বছরের জন্য আন্তর্জাতিক ছাত্র-ছাত্রী বান্ধব প্রশাসনের জন্য অস্ট্রেলিয়ায় প্রথম স্থান অর্জন করেছে এবং আন্তর্জাতিক ছাত্র-ছাত্রীদের সামগ্রিক শিক্ষা অভিজ্ঞতা পরিমাপণে অস্ট্রেলিয়ায় দ্বিতীয় স্থান অর্জন করে।

## তথ্যসূত্র

## বহিঃসংযোগ
* 

বিষয়শ্রেণী:বিশ্ববিদ্যালয় ও কলেজের তালিকা
বিষয়শ্রেণী:অস্ট্রেলিয়ার বিশ্ববিদ্যালয়
বিষয়শ্রেণী:নিউ সাউথ ওয়েলসের বিশ্ববিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ অস্ট্রেলিয়ায় প্রতিষ্ঠিত
বিষয়শ্রেণী:কুইন্সল্যান্ডের বিশ্ববিদ্যালয়
লিসমোর

**লিসমোর** বা লিজমোর (Lismore) উত্তরপূর্বাঞ্চলীয় নিউ সাউথ ওয়েলস, অস্ট্রেলিয়ার একটি শহর এবং লিসমোর নগরী স্থানীয় সরকাররের কেন্দ্রীয় শহর। এছাড়াও এটা  নিউ সাউথ ওয়েলস রাজ্যের Northern Rivers region এর একটি আঞ্চলিক কেন্দ্র। লিসমোর নগরীর জনসংখ্যা জুন ২০১৫ এ ছিল ২৯৪১৩ জন। লিসমোর নগরীতে অনেক ঐতিহাসিক ভবন রয়েছে। এই অঞ্চল কেন্দ্রীয় হাসপাতাল - Lismore Base Hospital, বহু গবেষণা প্রতিষ্ঠান ও একটি বিশ্ববিদ্যালয় - Southern Cross University রয়েছে ।

## শিক্ষা
লিসমোরে অনেক শিক্ষা প্রতিষ্ঠান আছে।  সাউদার্ন ক্রস বিশ্ববিদ্যালয় (Southern Cross University) লিসমোর নগরীতে অবস্থিত। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল সহ শিল্পকলা, আদিবাসী স্টাডিজ, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি অফার করা হয়। বিশ্ববিদ্যালয় 1994 সালে প্রতিষ্ঠিত এবং কফ্স হারবার, নিউ সাউথ ওয়েল্স-এ এবং গোল্ড কোস্ট, কুইন্সল্যান্ড এ ক্যাম্পাস রয়েছে। বিশ্ববিদ্যালয় বিশ্বজুড়ে 80 টিরও বেশি দেশ থেকে শিক্ষার্থী রয়েছে ;।

## জনসংখ্যা
2021 সালের আদমশুমারিতে, লিসমোর স্থানীয় সরকার এলাকায় 44,334 জন লোক ছিল, যার মধ্যে 49.1 শতাংশ পুরুষ এবং 50.9 শতাংশ ছিল মহিলা৷ আদিবাসী এবং টরেস স্ট্রেইট দ্বীপের জনসংখ্যার 5.9 শতাংশ, যা জাতীয় গড় 3.2 শতাংশের চেয়ে উল্লেখযোগ্যভাবে বেশি। সিটি অফ লিসমোর এলাকার মানুষের গড় বয়স ছিল 44 বছর, জাতীয় গড় বয়স 38 বছরের চেয়ে বেশি। শহরের 81.7 শতাংশ মানুষ অস্ট্রেলিয়ায় জন্মগ্রহণ করেছে, যা সমগ্র দেশের তুলনায় প্রায় 15 শতাংশ বেশি।

2001 সালের আদমশুমারি এবং 2006 সালের আদমশুমারির মধ্যে লিসমোর শহরের জনসংখ্যা বৃদ্ধি ছিল 1.5 শতাংশ; এবং 2011 সালের আদমশুমারি থেকে পরবর্তী পাঁচ বছরে জনসংখ্যা বৃদ্ধির হার ছিল 1.3 শতাংশ। একই সময়ের জন্য অস্ট্রেলিয়ার মোট জনসংখ্যা বৃদ্ধির সাথে তুলনা করলে, যথাক্রমে 5.78 শতাংশ এবং 8.32 শতাংশ, লিসমোর স্থানীয় সরকার এলাকায় জনসংখ্যা বৃদ্ধি জাতীয় গড় থেকে উল্লেখযোগ্যভাবে কম ছিল। লিসমোর শহরের বাসিন্দাদের জন্য সাপ্তাহিক গড় আয় জাতীয় গড় থেকে সামান্য কম।

2021 সালের আদমশুমারিতে, লিসমোর স্থানীয় সরকার এলাকার বাসিন্দাদের অনুপাত যারা তাদের পূর্বপুরুষকে অস্ট্রেলিয়ান বা অ্যাংলো-কেল্টিক হিসাবে বর্ণনা করেছেন সমস্ত বাসিন্দার 80 শতাংশ ছাড়িয়ে গেছে (জাতীয় গড় ছিল 62.9 শতাংশ)। 2021 সালের আদমশুমারিতে লিসমোর শহরের সমস্ত বাসিন্দাদের 40 শতাংশের বেশি কোনও ধর্মীয় অনুষঙ্গ মনোনীত করেনি, যা জাতীয় গড় 38.4 শতাংশের তুলনায়। আদমশুমারির তারিখের হিসাবে, জাতীয় গড়ের তুলনায়, লিসমোর স্থানীয় সরকার এলাকার পরিবারগুলি গড় অনুপাতের তুলনায় উল্লেখযোগ্যভাবে কম ছিল (7.2 শতাংশ) যেখানে দুই বা ততোধিক ভাষায় কথা বলা হয় (জাতীয় গড় ছিল 24.8 শতাংশ); এবং একটি উল্লেখযোগ্যভাবে উচ্চতর অনুপাত (87.4 শতাংশ) যেখানে শুধু বাড়িতে ইংরেজি বলা হত (জাতীয় গড় ছিল 24.8 শতাংশ)

## তথ্যসূত্র

বিষয়শ্রেণী:অস্ট্রেলিয়ার শহর
বিষয়শ্রেণী:অস্ট্রেলিয়ার শিক্ষা নগরী
বিষয়শ্রেণী:অস্ট্রেলিয়ার উচ্চশিক্ষার কেন্দ্র
বিষয়শ্রেণী:অস্ট্রেলিয়ার বিশ্ববিদ্যালয়সমূহ
টার্কি শকুন

**টার্কি শকুন** (*Cathartes aura*), উত্তর আমেরিকার কিছু কিছু অঞ্চলে **টার্কি বাজার্ড** এবং শুধুই **বাজার্ড** নামে এবং কিছু ক্যারিবিয় অঞ্চলে **জন ক্রো** ও **ক্যারিয়ন ক্রো** নামে পরিচিত, সচরাচর দেখতে পাওয়া শকুন। এরা কার্থাটিডি পরিবারের এবন ক্যাথারটেস গণের সদস্য। দক্ষিণ কানাডা থেকে দক্ষিণ আমেরিকার শেষ সীমা পর্যন্ত এদের দেখতে পাওয়া যায়। এদেরকে জঙ্গলে, মরুভুমিতেও পাওয়া যায়।

## শ্রেণিবিন্যাস
টার্কি ভালচারের এরকম নামকরণের কারণ হচ্ছে প্রাপ্তবয়স্ক টাক লাল মাথা এবং কালো পালক চেহারার সাথে বন্য পুরুষ টার্কির মিল আছে। আর শকুনের ইংরেজি নাম ভালচার এসেছে লাতিন শব্দ ভালচারাস থেকে যার অর্থ ছিড়ে নেয় যারা, যা দ্বারা শকুনের খাওয়ার পদ্ধতিকে বোঝায়। দ্বিপদ নামকরণের জনক ক্যারোলাস লিনিয়াস ১৭৫৮ সালে তার সিস্টেমা ন্যাচারা বইয়ে টার্কি ভালচারের নাম উল্লেখ করেন ভালচার অরা নামে এবং বর্ণনায় লেখেন বাদামী ধূসর শকুন, কালো ডানা।

## বর্ণনা
একটি বড় পাখির ডানার দৈর্ঘ্য ১৬০-১৮৩ সে.মি., লম্বা ৬২-৮১ সেমি এবং ওজনে ০.৮-২.৩ গ্রাম। নিওট্রপিকস অঞ্চলের শকুনের তুলনায় উত্তরের শকুন প্রজাতির বিস্তৃতি বেশি। ফ্লোরিডাতে ১২৪ টি পাখির গড় ওজন পাওয়া যায় ২ কেজি এবন ভেনেজুয়েলার ৫৬ ও ১৩০ টি শুকুনের আলাদা গড় ওজন পাওয়া যায় ১.২২ কেজি এবং ১.৪৫কেজি।

## বাসস্থান
আমেরিকা মহাদেশে টার্কি শকুন বেশ দেখতে পাওয়া যায়। দক্ষিণ কানাডা থেকে কেপ হর্ন পর্যন্ত উন্মুক্ত এবং অর্ধ-উন্মুক্ত এলাকায় এদের দেখতে পাওয়া যায়। দক্ষিণ যুক্তরাষ্ট্রে এরা স্থায়ীভাবেই বাস করে, উত্তর অংশের পাখিরা দক্ষিণ আমেরিকায় অভিবাসী হয়।

## স্বভাব
টার্কি শকুনের জীবনকাল ১৬ বছরেরও বেশি। এরা মাটিতে লাফিয়ে লাফিয়ে চলে। এদের ওড়ার প্রস্তুতিকালে অনেক শক্তি ব্যয় করতে হয়। ওড়ার প্রাক্কালে এরা দুই ডানা ঝাপটায় এবং পা দিয়ে মাটিতে ধাক্কা দিতে থাকে।

## মানুষের সাথে সম্পর্ক
টার্কি ভালচারের বিরুদ্ধে এনথ্রাক্স এবং **হগ কলেরা** ছড়ানোর অভিযোগ রয়েছে, প্রাণীবাহিত এই রোগের জীবাণু শকুনের পায়ের সাহায্যে এবং পায়খানার দ্বারা গো-পালকেরা সংক্রমিত হয়, সেজন্য একে হুমকি হিসেবে বিবেচনা করা হয়।

## তথ্যসূত্র

বিষয়শ্রেণী:শকুন
বিষয়শ্রেণী:আমেরিকার শিকারী পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
ঝিলিমিলি (নাট্যগ্রন্থ)

**ঝিলিমিলি** কাজী নজরুল ইসলাম রচিত প্রথম নাট্যগ্রন্থ। এটি ১৯৩০ সালে (১৩৩৭ বঙ্গাব্দের অগ্রহায়ণ মাসে) গ্রন্থাকারে প্রকাশিত হয়। এতে ঝিলিমিলি, সেতুবন্ধ ও শিল্পী নামে তিনটি ছোট নাটক রয়েছে।
বাস্তবজীবনে প্রেম ও বিরহ *ঝিলিমিলি* নাটকের উপজীব্য বিষয়। *সেতুবন্ধ* তিনটি দৃশ্যবিশিষ্ট একাঙ্কিকা। এই নাটকে প্রকৃতির প্রতিবাদী সত্ত্বা তুলে ধরা হয়েছে। পদ্মার উপর সেতু নির্মাণে পদ্মার প্রতিবাদ ও পরিশেষে প্রকৃতির বিজয় এই নাটকের প্রধান বিষয়বস্তু। *শিল্পী* নাটকে নজরুলের কবিসত্ত্বা ও শিল্পীস্বত্ত্বার মধ্যে বিরোধ ও সমন্বয় তুলে ধরেছেন।

## প্রধান চরিত্র
### ঝিলিমিলি
* ফিরোজা
* হাবীব
* মীর্জা সাহেব

## টেলিভিশন নাটক
*ঝিলিমিলি* টিভি নাটক পরিচালনা করেন আবুল হায়াত। এতে কেন্দ্রীয় চরিত্র ফিরোজার ভূমিকায় অভিনয় করেন নাদিয়া।
*শিল্পী* টিভি নাটকটির চিত্রনাট্য রচনা করেন গীতালি হাসান এবং পরিচালনা করেন মুশফিকুর রহমান। এতে প্রধান চরিত্রে অভিনয় করেন আরিফিন শুভ, রোমানা, নওশিন।

## তথ্যসূত্র

## বহিঃসংযোগ

*রকমারি.কম-এ ঝিলিমিলি

বিষয়শ্রেণী:১৯৩০-এর নাটক
নাটক
বিষয়শ্রেণী:বাংলা নাটক
আলেয়া (নাটক)

**আলেয়া** কাজী নজরুল ইসলাম রচিত দ্বিতীয় নাটক। এটি ১৯৩১ সালে মঞ্চস্থ ও প্রকাশিত হয়। 'মরুতৃষা' শিরোনামে লিখলেও পরবর্তীতে নাম পরিবর্তন করে 'আলেয়া' করা হয়। ত্রিভুজ প্রেম ও তার পরিণয় এই নাটকের প্রধান বিষয়বস্তু। নাটকের কেন্দ্রীয় চরিত্র জয়ন্তীর প্রেমের ব্যাকুলতা, সিদ্ধান্তহীনতা এবং আবেগের তীব্রতা নাটকটিকে ট্র্যাজিক পরিণয়ের দিকে নিয়ে গেছে। নাটকটি প্রথম মঞ্চায়নের সময় জনপ্রিয় ছিল। রবীন্দ্রনাথ ঠাকুরের *মায়ার খেলা* নাটকের সাথে এর বিষয়বস্তুর মিল থাকলেও নজরুল গল্পের জটিলতা ও নাট্যের তীব্র গতি দিয়ে একে স্বতন্ত্র করে তুলেছেন।

## বৈশিষ্ট্য
আলেয়া প্রেমমূলক আখ্যান কেন্দ্রিক নাটক। মূল চরিত্র জয়ন্তীর প্রেম ব্যাকুলতা, সিদ্ধান্তহীনতা এবং আবেগের তীব্রতা শেষ পর্যন্ত ঘটনায় বিষদময় আবহ তৈরি করেছে। জয়ন্তী, মীনকেতু এবং উগ্রাদিত্যের ত্রিভুজ প্রণয়কাহিনী নাটকের মূলস্তম্ভ; কিন্তু জয়ন্তী আসলে কাকে ভালোবাসে তা নিরূপণ করার আর সুযোগ রাখা হয়নি। নজরুল নাটকটির সংলাপ রচনা করেছেন গীত ও কাব্যের দ্বৈত বন্ধনে, তথাপি এটি গীতিনাটকের যোগ্যতা কে ছাপিয়ে একটি পরিপূর্ণ নাটকের বৈশিষ্ট্যমন্ডিত।

## প্রধান চরিত্র
* মীনকেতু - গান্ধার রাজ
* চন্দ্রকেতু - সেনাপতি
* কৃষ্ণা - প্রধানমন্ত্রী
* কাকলি - প্রধান গায়িকা
* রঙ্গনাথ - রয়স্য
* জয়ন্তী - যশোল্মীরের রাণী
* চন্দ্রিকা - জয়ন্তীর কনিষ্ঠা সহোদরা
* উগ্রাদিত্য - যশোল্মীরের সেনাপতি
এছাড়াও সৈন্য, প্রমোদ উদ্যানের সুন্দরী ও যোগীনীদের বিভিন্ন গৌণ চরিত্র ছিল।

## মঞ্চায়ণ
*আলেয়া* নাটকটি সেকালের সেরা রঙ্গালয় কলকাতার নাট্য নিকেতনে ১৯৩১ সালের ১৯ ডিসেম্বর (১৩৩৮ বঙ্গাব্দের ৩ পৌষ) মঞ্চস্থ হয়েছিল। নাটকটি পরিচালনা করেন সতু সেন। এতে প্রধান চরিত্রে অভিনয় করেছিলেন প্রবোধচন্দ্র গুহ এবং নীহারবালা। এতে নজরুল ৩০টি গান ব্যবহার করেছিলেন। নাটকটি বেশ জনপ্রিয় হয়েছিল ও দীর্ঘদিন মঞ্চস্থ হয়েছিল। একজনের অনুপস্থিতিতে দু'একবার নজরুলও এই নাটকে অভিনয় করেছিলেন।

২০১২ সালে *আলেয়া* নাটক অবলম্বনে প্রাঙ্গণে মোর মঞ্চস্থ করে *দ্রোহ, প্রেম ও নারী*। নাট্যকর্মী রামিজ রাজু নির্দেশনায় নাটকটিতে অভিনয় করছেন অনন্ত হীরা, নূনা আফরোজ, সরোয়ার আলম সৈকত, শুভেচ্ছা, অনিন্দ্র কিশোর প্রমুখ।

## তথ্যসূত্র

## বহিঃসংযোগ
* রকমারি.কম-এ আলেয়া

বিষয়শ্রেণী:১৯৩১-এর নাটক
নাটক
বিষয়শ্রেণী:বাংলা নাটক
আয়থা এড়ুথু

***আয়থা এড়ুথু*** (: ) ২০০৪ সালের একটি তামিল চলচ্চিত্র যেটির কাহিনী লিখিত হয়েছিল মণি রত্নম দ্বারা এবং পরিচালনায়ও তিনিই ছিলেন। এই চলচ্চিত্রে ছিলেন সুরিয়া, মাধবন, সিদ্ধার্থ, মীরা জেসমীন, তৃষা কৃষ্ণন এবং এশা দেওল, তামিল চলচ্চিত্র শিল্পের খ্যাতনামা পরিচালক পি ভারতীরাজা এই চলচ্চিত্রে একটি গুরুত্বপূর্ণ ভূমিকায় ছিলেন। চলচ্চত্রটির সঙ্গীত পরিচালনা করেছিলেন এ. আর. রহমান এবং রবি কে চন্দ্রন ছিলেন সিনেমাটোগ্রাফার আর শ্রীকর প্রসাদ ছিলেন সম্পাদনার দায়িত্বে। চলচ্চিত্রটির নাম আয়থা এড়ুথু একটি তামিল বর্ণ 'তিনটি বিন্দু' (ஃ) থেকে নেওয়া হয়েছে - তিনটি বিন্দু এই চলচ্চিত্রের তিনটি আলাদা চরিত্রকে নির্দেশ করে যারা সমাজের ভিন্ন ভিন্ন অবস্থানে থাকে। মণি রত্নম এই চলচ্চিত্রটি হিন্দি ভাষাতেও নির্মাণ করেছিলেন সম্পূর্ণ ভিন্ন অভিনয়শিল্পীদের দ্বারা তবে সেখানে এশা দেওল ছিলেন, হিন্দি চলচ্চিত্রটির নাম ছিল 'ইউভা' (যুব) আর এটি তামিল চলচ্চিত্রটির সঙ্গেই (২১ মে ২০০৪) মুক্তি দেওয়া হয়েছিল, তামিল চলচ্চিত্রটি তেলুগু ভাষাতেও অনুবাদ করে মুক্তি দেওয়া হয়েছিল। চলচ্চিত্রটি প্রযোজনার দায়িত্বে ছিল 'মাদ্রাজ টকিজ' প্রতিষ্ঠান যেটি মণি রত্নমের নিজেরই।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
বিষয়শ্রেণী:মণি রত্নম পরিচালিত চলচ্চিত্র
বিষয়শ্রেণী:ভারতের ছাত্র রাজনীতি
আফ্রিকান ক্রেক

**আফ্রিকান ক্রেক** (ক্রেক্স এগরেজিয়া) হচ্ছে **রেইল** পরিবারভুক্ত পাখি যাদের সাব-সাহারান আফ্রিকার সকল অংশেই দেখতে পাওয়া যায়। ক্রেক আংশিক অভিবাসী, বৃষ্টি শুরু হলে এরা বিষুব অঞ্চল থেকে সরে আসে। এরা সাধারণত ঘাসের মধ্যে অথবা উচু ফসলের ভূমিতে বাসা বাঁধে।

## শ্রেণিবিন্যাস
আফ্রিকান ক্রেকের শ্রেণিবিন্যাস খুবই জটিল। এদের নিকটাত্মীয় হচ্ছে কর্ণ ক্রেক যাদের বাস হচ্ছে ইউরোপ এবং এশিয়ায় কিন্তু শীতকালে আফ্রিকায় অভিবাসী হয়ে চলে আসে। প্রথম দিকে আফ্রিকান ক্রেককে মোজাম্বিক থেকে সংগৃহীত নমুনার উপর ভিত্তি করে ১৮৫৪ সালে উইলহেম পিটারস একে অরটিগোমেট্রা এগরেজিয়া হিসেবে বর্ণনা করেন।

## বর্ণনা
আফ্রিকান ক্রেক হচ্ছে ক্কুদ্রাতির ক্রেক পাখি। এরা লম্বায় ২০-১৩ সেমি এবং পাখার বিস্তৃতি ৪০-৪২ সেমি। পুরুষ পাখি জলপাই-বাদামী রঙের, উপরে কালো ছোঁপ। এদের মাথা, গলা, বুক নীলচে ধূসর। চোখ লাল, ঠোঁট লালচে। ওড়ার পাখনা গাঢ় ধূসর।

## বাসস্থান
সাব-সাহারান আফ্রিকায় এদের দেখতে পাওয়া যায়, সেনেগালের পূর্বাংশ থেকে কেনিয়া, দক্ষিণাংশ থেকে জুলু-নাটাল, দক্ষিণ আফ্রিকায় এদের বাস। দক্ষিণ ও দক্ষিণ পশ্চিম আফ্রিকায় যেখানে বৃষ্টিপাত ৩০০ মিলিমিটারের কম হয় সেখানে এদের দেখতে পাওয়া যায় না।

## তথ্যসূত্র

## বহিঃসংযোগ

* Videos, photos and sound recordings at the Internet Bird Collection
* African Crake. *The Atlas of Southern African Birds*.
* BirdLife International 2012. ''Crex egregia''. The IUCN Red List of Threatened Species. Version 2014.3. Downloaded on 9 April 2015.

বিষয়শ্রেণী:ক্রেক
বিষয়শ্রেণী:আফ্রিকার পাখি
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৮৫৪-এ বর্ণিত পাখি
বিষয়শ্রেণী:রেলিডি
কার্লো গোলদোনি

**কার্লো ওসভিল্দ গোলদোনি** (, ; ২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম।

### ট্রাজেডি
* *রসমোন্ডা* (১৭৩৪)
* *[[Griselda (Vivaldi)|গ্রিসেলডা]]* (১৭৩৪)

### ট্যাজিককমেডি
**বেলিসারিও* (১৭৩৪)
**রিনালডো ডি মন্টালবানো* (১৭৩৬)

### কমেডি
**[[সার্ভেন্ট অব টু মাস্টার্স]]*, (১৭৪৫)

### অপেরা সিরিয়া লিব্রেত্তি
* *আমাসান্তা* (১৭৩২)
* *গুস্তাভো* (প্রায় ১৭৩৮)
* *অরেন্তো, রি দে' সিচিতি* (১৭৪০)
* *স্টাটিরা* (প্রায় ১৭৪০)

## তথ্যসূত্র

## সূত্র
* *The Drama: Its History, Literature and Influence on Civilization* ed. Alfred Bates. New York: Historical Publishing Company, 1906. pp.&nbsp;63–68.
* 

## বহিঃসংযোগ

*  – the English website dedicated to Goldoni
* 
* 
* 
*  for bilingual edition English/Italian of The True Friend/Il vero amico
* Webpage devoted to Carlo Goldoni (lletrA (UOC), Catalan Literature Online) 
* Detailed biography, prepared for the 200th anniversary of his death (1993) 
* La Locandiera 
* La Avventura Della Villeggiatura 
* Works by Goldoni at Progetto Manuzio
* Works by Goldoni (text, concordances and frequency list)
* Venice Carnival 2007, Tricentenary of Carlo Goldoni
* A riotous delight of commedia dell'arte
* Carlo Goldoni – biography in the Catholic Encyclopedia

বিষয়শ্রেণী:১৭০৭-এ জন্ম
বিষয়শ্রেণী:১৭৯৩-এ মৃত্যু
বিষয়শ্রেণী:ইতালীয় পুরুষ নাট্যকার
হুইয়া

**হুইয়া** (হেটেরালোচা অকুটিরোস্টিস) হচ্ছে নিউজিল্যান্ডের ওয়াটেল জাতের পাখির সব থেকে বড় প্রজাতি, এরা নিউজিল্যান্ডের উত্তর দ্বীপের এন্ডেমিক প্রাণী—এই দ্বীপেই শুধু এদের দেখা যায়। দুইটি প্রধান কারণে ২০ শতকের শুরু থেকে এদের বিলুপ্তি শুরু হয়েছে। পৃথিবী ব্যাপী জাদুঘরসমূহ এবং ধনী সংগ্রাহকদের কাছে হুইয়া পাখির চামড়ার চাহিদা থাকায় অতিরিক্ত হারে হুইয়া পাখি শিকার হয় এবং দ্বিতীয় কারণ হচ্ছে ইউরোপীয় সেটেলার রা উত্তর দ্বীপে স্থায়ী ভাবে বসবাস শুরু করে এরা কৃষিজমির জন্য ব্যাপক হারে নিম্নভূমির জঙ্গল ধ্বংস করে ফেলছে।

## শ্রেনীবিন্যাস
 
হুইয়া পাখির লাতিন নাম হেটেরালোচা এসেছে গ্রীক শব্দ ἕτερος “আলাদা” এবং ἄλοχος “স্ত্রী” থেকে। হুইয়া পুরুষ ও স্ত্রী পাখির ঠোঁটের গড়ন আলাদা। ১৮৩৬ সালে জন গৌল্ড হুইয়া পাখির দুটি জাতের কথা উল্লেখ করেনঃ নিওমর্ফা একুটিরোস্টিস, স্ত্রী পাখির নমুনার উপর ভিত্তি করে এবং নিয়োমর্ফা ক্রাসসিরোস্ট্রিস, পুরুষ পাখির নমুনার উপর ভিত্তি করে।

## বর্ণনা
 
হুইয়া পাখির স্ত্রী-পুরুষ উভয়ের চোখের রঙ বাদামী, ঠোঁট হাতির দাঁতের মত সাদা, গোড়ার দিকে হালকা ধূসর। পা এবং পায়ের পাতা লম্বা, ধূসর নীল, আঙুল গুলো হাল্কা বাদামী। হুইয়ার লেজে ১২ টি কালো পালক থাকে। প্রতিটি আড়াই থেকে তিন সেমি লম্বা এবং শেষাংশে সাদা ব্যান্ড।

## বাসস্থান
নিউজিল্যান্ডের প্রধান দুই জংগলে হুইয়া পাখিদের বসবাস। তাদেরকে মাতাই, রিমু, কাহিকাটি, নর্দান রাতা, মেইরে, হিনাউ, টোটারা, রিওয়ারিয়া, মাহোই এবন তারাইরি গাছে বাস করে। এদেরকে কখনো পোড়া জংগলে অথবা চাষবাসের জন্য উন্মুক্ত জমিতে দেখা যায় নি।

## স্বভাব
হুইয়া পাখির চলাফেরা সম্পর্কে খুবই কম জানা যায়। ধারণা করা হয় ঋতুভেদে হুয়াই পাখি আবাস বদলায়। গ্রীষ্মে এরা জংগলে বাস করে এবং শীতে নিম্নভুমির জংগলে নেমে আসে। হুয়াই পাখি খুব ভালো উড়তে পারে না। এরা অল্প অল্প দূরত্বে ওড়ে।

## মানুষের সাথে সম্পর্ক
মাওরি লোকাচারে সাদা হিরন এবং হুইয়া পাখি সাধারনত খাওয়া হয় না তবে উচ্চপদস্থ ব্যক্তিরা হুইয়া পাখি দিয়ে তৈরী গহনা পরে থাকেন। হুইয়া পাখি খুবই সাহসী, ভয় পেয়ে পালিয়ে যায় না, তাই এদেরকে ধরা খুব সহজ। মাউরিরা ডাক নকল করে হুইয়া পাখিকে ডাকে, কাছাকাছি এলে তরি, তীর-ধনুক দিয়ে হত্যা করে। এরা সবসময় জোড়া বেধে থাকে। তাই একই সাথে এক জোড়া ধরা খুবই সহজ।

## তথ্যসূত্র

## বহিঃসংযোগ

* Huia specimens  at the Museum of New Zealand Te Papa Tongarewa
* Huia calls (imitation) 

বিষয়শ্রেণী:উত্তর দ্বীপের পাখি
বিষয়শ্রেণী:নিউজিল্যান্ডের বিলুপ্তপ্রায় পাখি
বিষয়শ্রেণী:১৮৩৭-এ বর্ণিত পাখি
মধুমালা (নজরুলের নাটক)

**মধুমালা ** কাজী নজরুল ইসলাম রচিত একটি গীতিনাট্য। নজরুল অসুস্থ হওয়ার পর ১৯৬০ সালে এটি গ্রন্থাকারে প্রকাশিত হয়। রূপকথা বা ঐতিহ্যের আদলে নাটকটি রচিত হয়েছে। মদনকুমারের স্বপ্নে দেখা রাজকন্যা মধুমালা আর তাকে খুঁজতে গিয়ে প্রণয়ে আবদ্ধ কাঞ্চনমালা মধ্যে ত্রিভুজ প্রেমের গল্প ও মধুমালার ট্র্যাজিক পরিণতি নিয়ে এই নাটক। গদ্য সংলাপ, সুর ও কাব্য নিয়ে একসাথে অগ্রসর হয়েছে নাটকের গল্প। এতে ৪৩টি গান রয়েছে।

## প্রধান চরিত্র
* মধুমালা
* মদনকুমার
* কাঞ্চনমালা

## মঞ্চায়ণ
লোক নাট্যদল সিদ্ধেশ্বরীতে এবং তির্যক নাট্যদল চট্টগ্রামে *মধুমালা* নাটকটি মঞ্চস্থ করেছিল। তির্যক নাট্যদল আহমেদ ইকবাল হায়দারের নির্দেশনায় *মধুমালা* নাটকটি ২০১২ সালের জুন মাসে থিয়েটার ইনস্টিটিউট চট্টগ্রাম মিলনায়তনে মঞ্চস্থ করেছিল।

## তথ্যসূত্র

## বহিঃসংযোগ

বিষয়শ্রেণী:১৯৬০-এর নাটক
নাটক
বিষয়শ্রেণী:বাংলা নাটক
কমার্শিয়াল ব্যাংক অব সিলন

**কমার্শিয়াল ব্যাংক অফ সিলন পিএলসি** (**CBC**) হচ্ছে শ্রীলঙ্কার একটি শীর্ষস্থানীয় বাণিজ্যিক ব্যাংক যার রয়েছে ২৫০ টি শাখা এবং ৬২৫ টি এটিএম। ব্যাংকটি বাংলাদেশেও কার্যক্রম চালায়। ১৪ বছরের কার্যক্রমে সফলতার জন্য ব্যাংকটি "গ্লোবাল ফাইন্যান্স" দ্বারা শ্রীলঙ্কার সেরা ব্যাংক বলে বিবেচিত হয়েছে এবং এটি "দি ব্যাংকার" ম্যাগাজিনের ৭ম প্রকাশে ব্যাংক অফ দি ইয়ার বলে বিবেচিত হয়েছে।
## বাংলাদেশে কার্যক্রম শুরুর ইতিহাস
২০০৪-এ কমার্শিয়াল ব্যাংক অফ সিলন বাংলাদেশে দুইটি শাখা খোলে। এদের একটি ঢাকা ও অন্যটি চট্রগ্রামে অবস্থিত। এটিই শ্রীলঙ্কার প্রথম বাণিজ্যিক ব্যাংক যা বিদেশে প্রথম ব্যাংকিং কার্যক্রম শুরু করে।

## আরও দেখুন
* বাংলাদেশ ব্যাংক;
* বাংলাদেশের ব্যাংকের তালিকা।

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট।

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:আর্থিক প্রতিষ্ঠান
বিষয়শ্রেণী:১৯৬৯-এ প্রতিষ্ঠিত ব্যাংক
বিষয়শ্রেণী:কলম্বো স্টক এক্সচেঞ্জে তালিকাভুক্ত কোম্পানি
বিষয়শ্রেণী:শ্রীলঙ্কার ব্যাংক
স্টিফেন কুক (দ্ব্যর্থতা নিরসন)

* স্টিফেন কুক - মার্কিন কম্পিউটার বিজ্ঞানী ও গণিতবিদ।
* স্টিফেন কুক (ক্রিকেটার) - দক্ষিণ আফ্রিকান ক্রিকেটার।
স্টিফেন কুক (ক্রিকেটার)

**স্টিফেন ক্রেগ কুক** (; জন্ম: ২৯ নভেম্বর, ১৯৮২) ট্রান্সভাল প্রদেশের জোহানেসবার্গে জন্মগ্রহণকারী সাবেক দক্ষিণ আফ্রিকান টেস্ট ক্রিকেটার। ‘প্রোটিয়াস’ নামে খ্যাত দক্ষিণ আফ্রিকা ক্রিকেট দলের অন্যতম সদস্য তিনি।

সাবেক টেস্টে ক্রিকেটার জিমি কুক তার পিতা। মূলতঃ ধ্রুপদী ডানহাতি উদ্বোধনী ব্যাটসম্যান তিনি ও মাঝে-মধ্যে ডানহাতি মিডিয়াম বোলিং করে থাকেন **স্টিফেন কুক**।

## প্রারম্ভিক জীবন
ব্যতিক্রমধর্মী উদ্বোধনী ব্যাটসম্যান হিসেবে প্রথম-শ্রেণীর ক্রিকেটে ২০,০০০-এরও বেশি রানের অধিকারী সাবেক টেস্ট ক্রিকেটার জিমি কুক তার বাবা।

২০০১ সালে গটেংয়ের পক্ষে অভিষেক ঘটে তার। এরপর লায়ন্সের পক্ষে খেলেন। ২০১০ সালে এক ইনিংসে ৩৯০ রান তোলেন। এরফলে দক্ষিণ আফ্রিকাসহ আন্তর্জাতিক অঙ্গনে প্রথম-শ্রেণীর ক্রিকেটে অনেকগুলো রেকর্ড ভঙ্গ করেন। ফলশ্রুতিতে দক্ষিণ আফ্রিকা এ দলে অন্তর্ভুক্ত হন।

## আন্তর্জাতিক ক্রিকেট
১৮ জানুয়ারি, ২০১৬ তারিখে দক্ষিণ আফ্রিকা টেস্ট দলে যুক্ত হন। অভিষেক টেস্টে ইংল্যান্ডের বিপক্ষে শতরান করেন। এরফলে ষষ্ঠ দক্ষিণ আফ্রিকান ও শততম টেস্ট ক্রিকেটার হিসেবে এ কীর্তিগাথায় অংশীদার হন তিনি। চতুর্থ টেস্টের প্রথমদিনেই তার এ শতকটি আসে।

## কীর্তিগাথা
দক্ষিণ আফ্রিকার প্রথম-শ্রেণীর ক্রিকেটে সর্বাধিক রান সংগ্রহের রেকর্ড ধারণ করে আছেন। ২৫ অক্টোবর, ২০০৯ তারিখে ওয়ারিয়র্সের বিপক্ষে ৬৪৮ বল মোকাবেলা করে ৩৯০ রান করেন। এ সংগ্রহটি দলেরও প্রথম ত্রি-শতক রান ছিল। এরপূর্বে তার বাবার করা ৩১৩ ও ড্যারিল কালিনানের পূর্বেকার রেকর্ড ৩৩৭ রানের দর্শক ছিলেন। এ প্রসঙ্গে পরবর্তীতে মন্তব্য করেন যে, বাগানে যখন আমার ভাই ও আমি ক্রিকেট খেলতাম তখন আমরা কেউই বাবার করা ৩১৩ রানের রেকর্ডের টিকিটিও ছুঁতে পারতাম না। কুকের করা এ সংগ্রহটি দ্বাদশ সর্বোচ্চ ও প্রথম-শ্রেণীর ক্রিকেটের ইতিহাসে চতুর্থ দীর্ঘতম সংগ্রহ। এতে তিনি চৌদ্দ ঘণ্টারও অধিক সময় ব্যয় করেন। থামি সোলকিলের সাথে রেকর্ড ভাঙ্গা ৩৬৫ রানের জুটি গড়েন তিনি যা দক্ষিণ আফ্রিকার প্রথম-শ্রেণীর ক্রিকেটেও একটি রেকর্ড।

### টেস্ট শতকসমূহ

## তথ্যসূত্র

## আরও দেখুন
* নিল ম্যাকেঞ্জি
* আলভিরো পিটারসন
* দক্ষিণ আফ্রিকা জাতীয় ক্রিকেট দল
* টেস্ট ক্রিকেট অভিষেকে শতরান করার তালিকা

## বহিঃসংযোগ
* 
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গটেংয়ের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:নর্থ ওয়েস্টের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:২১শ_শতাব্দীর_দক্ষিণ_আফ্রিকান_পুরুষ_ক্রীড়াবিদ
ইল সেরভিতরে দি দুয়ে পাদ্রনি

***ইল সেরভিতরে দি দুয়ে পাদ্রনি*** (; বাংলা: দুইজন কর্তার দাস) ইতালীয় নাট্যকার কার্লো গোলদোনি কর্তৃক ১৭৪৬ সালে রচিত একটি কমেডি।

## চরিত্রসমূহ

* ত্রোফালদিনো বাতাক্কিয়্যু  প্রথমে বিয়েত্‌রিচের পরিচারক, এবং পরবর্তীতে ফ্লোরিন্দোর। যার স্মারালদিনার প্রতি ভালোবাসার আকর্ষণ ছিল।
* বিয়েত্‌রিচে রাসপোনি  ত্রোফালদিনোর মালিক, তুরীন নিবাসী একজন মহিলা এবং যার ফ্লোরিন্দোর প্রতি ভালোবাসার আকর্ষণ ছিল।
* ফ্লোরিন্দো আরেতুসি  ত্রোফালদিনোর মালিক, তুরীন নিবাসী এবং যার বিয়েত্‌রিচের প্রতি ভালোবাসার আকর্ষণ ছিল।
* প্যান্তালোন ডি ভিসেন্তা  একজন ব্যবসায়ী।
* স্মারালদিনা  ক্লেরিচের পরিচারিকা এবং যার ত্রোফালদিনোর প্রতি ভালোবাসার আকর্ষণ ছিল।
* ক্লেরিচে  প্যান্তালোনের কন্যা এবং সিলভিওর প্রেমিকা।
* সিলভিও  ডক্টর লোম্বার্দির ছেলে এবং ক্লেরিচের প্রেমিক।
* ডক্টর লোম্বার্দি  সিলভিওর বাবা।
* বিঘ্রেল্লা 
* বেয়ারা ১
* বেয়ারা ২
* কুলি ১
* কুলি ২

## বহিঃসংযোগ
* 

বিষয়শ্রেণী:১৭৪৫-এর নাটক
বিষয়শ্রেণী:১৭৫৩-এর নাটক
বিষয়শ্রেণী:কার্লো গোলদোনির নাটক
বিষয়শ্রেণী:কমেডি নাটক
ডেভিড গ্রিফিথস

**ডেভিড জেফ্রি গ্রিফিথস** [David Jeffrey Griffiths, জন্ম: ১৯৪২] একজন মার্কিন পদার্থবিজ্ঞানী এবং শিক্ষক। তিনি ১৯৭৮ থেকে ২০০৯ সাল পর্যন্ত রিড কলেজে অধ্যাপনা করেছেন। অবসরের পূর্বে তিনি বিজ্ঞানের হাওয়ার্ড ভলাম অধ্যাপক হন।

গ্রিফিথস পুটনি স্কুলের একজন স্নাতক। তিনি হার্ভার্ড বিশ্ববিদ্যালয় থেকে ১৯৬৪ সালে বি.এ. এবং ১৯৬৬ সালে এম.এ. ডিগ্রী অর্জন করেন। একই বিশ্ববিদ্যালয় থেকে ১৯৭০ সালে পিএইচডি সম্পন্ন করেন। তিনটি ডিগ্রিই তিনি পদার্থবিজ্ঞানের উপর গ্রহণ করেন। তার পিএইচডি গবেষণার কাজ ছিল ভরহীন ফিল্ড থিওরির বিকিরণ মাপার ক্ষেত্রে একাধিক চলকের যুগ্ম পরিবর্তনশীলতার পরিমাপ করা। এই তাত্ত্বিক কণা পদার্থবিজ্ঞানের গবেষণা তিনি করেছিলেন সিডনি কোলম্যানের অধীনে। তিনি মূলত স্নাতক পর্যায়ের পদার্থবিজ্ঞানের শিক্ষার্থীদের তিনটি উচ্চমানের পাঠ্যবইয়ের লেখক হিসেবে পরিচিত। যেগুলো হল: *Introduction to Elementary Particles* (১৯৮৭ সালে প্রকাশিত, দ্বিতীয় সংস্করণ ২০০৮ সালে প্রকাশিত), *Introduction to Quantum Mechanics* (১৯৯৫ সালে প্রকাশিত, দ্বিতীয় সংস্করণ ২০০৪ সালে) এবং *Introduction to Electrodynamics* (১৯৮১ সাল প্রকাশিত, চতুর্থ সংস্করণ প্রকাশিত ২০১২ সালে)। তিনি ১৯৯৭ সালে "যারা পদার্থবিজ্ঞান শিক্ষায় পাণ্ডিত্যপূর্ণ অসামান্য অবদান রেখেছেন" সংরক্ষিত বিভাগে রবার্ট এ. মিলিকান অ্যাওয়ার্ড পুরস্কার পান। ২০০৯ সালে তিনি আমেরিকান ফিজিক্যাল সোসাইটির একজন ফেলো নির্বাচিত হন।

## পেশাদারিত্ব
ডেভিড গ্রিফিথ পদার্থবিজ্ঞানের একজন এমেরিটাস অধ্যাপক। 
* ২০০৭ এ তিনি স্ট্যানফোর্ড বিশ্ববিদ্যালয়ে বহিরাগত অধ্যাপক হিসেবে কাজ করেন। 
* ১৯৯৪ থেকে ২০০০ সাল পর্যন্ত তিনি পদার্থবিজ্ঞানের গ্র্যাজুয়েট রেকর্ড পরীক্ষার (GRE in Physics) পরীক্ষক কমিটির সদস্য ছিলেন। 
* ১৯৯৬ থেকে ২০০৩ সালে তিনি আমেরিকান জার্নাল অব ফিজিক্সের গ্রন্থ পর্যালোচনা সম্পাদক ছিলেন। 
* ১৯৯৮ থেকে ২০০৪ এ তিনি ফিজিকাল রিভিউ ই এর সম্পাদক সমিতিতে কাজ করেছেন।
* ২০০৫ থেকে ২০০৭ এ আমেরিকান জার্নাল অব ফিজিক্সে সম্পাদকীয় উপদেষ্টা হিসেবে কাজ করেছেন। 
* ২০০৭ থেকে এখন পর্যন্ত উক্ত জার্নালের বিশেষজ্ঞ সম্পাদক হিসেবে নিয়োজিত আছেন।

## বই
*
*
*
*

প্রতিটি বইয়ের সর্বশেষ সংস্করণকে স্নাতকে আদর্শ পাঠ্য হিসেবে বিবেচনা করা হয়।

তার বই রচনা সম্পর্কে তিনি বলেন, *"আমার সব বই লেকচার নোট হিসেবে শুরু হয়েছে। আমি নোটগুলো বারবার লিখেছি, আরো ঝরঝরে করেছি প্রতিবারই যখন আমি সে বিষয়টাকে শিখিয়েছি। ছয় বা সাতবার পুনরাবৃত্তির পর সেগুলো বইয়ে রূপান্তর করা আমার পক্ষে সহজ হয়েছে। আমি কখনোই এক খসড়ায় উত্তরোত্তর সফল প্রচেষ্টা ছাড়া একটা বই লিখতে পারতাম না।"* 

## উক্তি
*"[[আর্নল্ড সমারফেল্ড|সমারফেল্ডের]] ধ্রুবক সন্দেহাতীতভাবে পদার্থবিজ্ঞানের সবকিছুর মাঝে সবচেয়ে মৌলিক (মাত্রাহীন) সংখ্যা। এটা  [[তাড়িতচৌম্বক বল|তাড়িতচৌম্বকত্ব]] (ইলেক্ট্রনের চার্জ), [[আপেক্ষিকতা তত্ত্ব]] (আলোর গতি) এবং [[কোয়ান্টাম বলবিজ্ঞান|কোয়ান্টাম বলবিজ্ঞানে]] (প্ল্যাঙ্কের ধ্রুবক) মৌলিক ধ্রুবকগুলোর মধ্যে সম্পর্ক স্থাপন করে।"* 

## তথ্যসূত্র

## বহিঃস্থ লিংকসমূহ
*Griffiths's web page
*Lecture: The charge distribution on a conductor
*"...&nbsp;could teach physics to gerbils." 
*
*David Griffiths Lecture, Techfest 2012, IIT Bombay - YouTube

বিষয়শ্রেণী:১৯৪২-এ জন্ম
বিষয়শ্রেণী:ওয়েলশ বংশোদ্ভূত মার্কিন ব্যক্তি

বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:কণা পদার্থবিজ্ঞানী
আফ্রিকান রিভার মার্টিন

**আফ্রিকান রিভার মার্টিন** (বৈজ্ঞানিক নামঃ *Pseudochelidon eurystomina*)হচ্ছে প্যাসারিন জাতের পাখি। তবে কোন কোন রিভার মার্টিন **শ্যালো পরিবার** এর উপ পরিবারের সদস্য। প্রথম যখন আফ্রিকান রিভার মার্টিন আবিষ্কার করা হয় তখন এদেরকে শ্যালো পাখি হিসেবে শনাক্ত করা হয়। আফ্রিকান রিভার মার্টিন বড় আকারের শ্যালো পাখি যারা প্রধানত কালো রঙের হয়, মাথার দিকে নীলচে-সবুজ আভা থাকে।

## শ্রেণীবিন্যাস
জার্মান জীববিজ্ঞানী গুস্তাব হার্টলাউব ১৮৬১ সালে সর্বপ্রথম আফ্রিকান রিভার মার্টিন সম্পর্কে বর্ণনা করেন, প্রথম দিকে তিনি একে শ্যালো ও মার্টিন পরিবারের সদস্য মনে করেন নি, তিনি একে রোলার দের সাথে স্থান দেন। ১৯৩৮ সালে পারসি লোয়ে প্রমাণ করেন এরা শ্যালো এবং মার্টিনের নিকটাত্মীয় কিন্তু তাদের থেকে বেশ আলাদা হওয়ায় তিনি এদেরকে শ্যুডোচেলিডোনিডি উপপরিবারে স্থান দেন।

## বর্ণনা
প্রাপ্তবয়স্ক আফ্রিকার নদী মার্টিন লম্বায় ১৪ সেমি। এরা প্রধানত কালো বর্ণের পালকে মোড়া থাকে, মাথার দিকে সিল্কি নীলচে-সবুজ আভা। এদের ওড়ার পাখা কালো। এদের লেজ ৪.৮ সেমি লম্বা। এদের পায়ের রঙ বাদামী, চোখ লাল, ঠোঁট কমলা লাল। পাখার দৈর্ঘ্য ১৪ সেমি। সাধারণভাবে পুরুষ ও স্ত্রী পাখি দেখতে একই রকম।

আফ্রিকার নদী মার্টিন খুব ভালো এবং দ্রুত উড়তে পারে। প্রজাতি ভেদে এদের ডাকার ধরন ভিন্ন। কিইই-র-র, চিই-চিই এরকম ছোট ছোট শব্দে এরা ডাকাডাকি করি। দলবেধে চির-চির-চির করে ডাকে, অভিবাসনের সময়ে এরা খুবই ডাকাডাকি করে।

## বাসস্থান
আফ্রিকান রিভার মার্টিন কঙ্গোর কঙ্গো নদী এবং এর শাখা উবাংগি নদীর আশেপাশে বাস করে। আফ্রিকার এই এলাকা সম্পর্কে খুবই কম জানা যায়। ধারণা করা হয় এরা কাসাই নদী সহ আশপাশের অন্যান্য নদীতে বাস করে। গ্যাবনের দক্ষিণাংশেও এদের দেখতে পাওয়া যায়। তবে এরা এখানে স্থায়ীভাবে বাস করে নাকি শীতে অভিবাসী হয়ে আসে সেটা সুনিশ্চিত নয়।

## স্বভাব
আফ্রিকান রিভার মার্টিন দল বেঁধে থাকে। ওড়ার সময়ে এরা জোড়া অথবা ছোট ছোট দলে বিভক্ত হয়ে ডাকাডাকি করে এবং একে অন্যকে তাড়ায়। এরা কলোনি আকারে জঙ্গল ঘেষা নদীর বালু তীরে বাসা বাধে। একটি কলোনিতে ৮০০ মত পাখি থাকতে পারে। প্রতি জোড়া পাখি বালিতে ১-২ মিটার লম্বা টানেলাকৃতির গর্ত খোঁড়ে। টানেলে শেষ প্রান্তে অল্প কিছু খড়, পাতা জমিয়ে সেখানে দুই থেকে চারটি ডিম পাড়ে। এদের ডিম ফুটে বাচ্চা বের হওয়ার সময় অজানা, তবে ধারণা করা হয় পিতা-মাতা উভয়েই বাচ্চার যত্ন নেয়।

## তথ্যসূত্র

## বহিঃসংযোগ

* Videos on the Internet Bird Collection
* Calls at Xeno-canto

বিষয়শ্রেণী:আফ্রিকার পাখি
বিষয়শ্রেণী:মার্টিন পাখি
বিষয়শ্রেণী:মধ্য আফ্রিকার পাখি
বিষয়শ্রেণী:১৮৬১-এ বর্ণিত পাখি